સોમવારે લડબી નદી સહિત બનાસકાંઠાના પ્રાણ પ્રશ્નોને લઈને વડગામના ધારાસભ્ય જીજ્ઞેશ મેવાણી પાલનપુરમાં વિશાળ રેલી કાઢશે. મેવાણીએ આક્ષેપ કર્યો હતો કે, પાલનપુરમાં લડબી નદી ઉપર ભાજપ અને કમલમના ઈશારે મોટા દબાણો દૂર કરતા નથી તેમજ કોના શાસનમાં લડબી નદીની છાતી ઉપર દબાણો થયા તે સહિત જિલ્લાના 22 જેટલા મુદ્દા જેવા કે સેટેલાઇટ દ્વારા ખોટી જમીનની માપણી, જિલ્લાના જરૂરિયાતમંદોને રાહત ના ઘરથાળ ના પ્લોટ, સિવિલ હોસ્પિટલનું ખાનગીકરણ, વડગામમાં જી.આઈ.ડી.સી. ઉભી કરી બેરોજગાર યુવાનોને નોકરી, કરમાવત તળાવનું પાણી વડગામની જનતા ને પૂરું પાડવુ જિલ્લામાં પુરનું આગોતરું શુ આયોજન છે?, આઉટ સોર્ષિંગ અને ફિક્સ પગારની નાબૂદી, આંગણવાડી બહેનોને કાયમી કરવી, પાટીદાર આંદોલન દરમિયાન થયેલા ખોટા કેસો પરત ખેંચવા, વન અધિકારના કાયદા અંતર્ગત પડતર અરજીઓનો તત્કાળ નિકાલ, સેલ્ફ ફાઇનાન્સ કોલેજોને બદલે સરકારી મેડિકલ કોલેજોની સ્થાપના સહિત મુદ્દે કલેકટરને આવેદન આપશે.